ବୃହତ୍ ବିମାନର ଇଞ୍ଜିନ୍ ପରୀକ୍ଷଣ\nପ୍ରଥମ ପର୍ଯ୍ୟାୟ ଇଞ୍ଜିନ ପରୀକ୍ଷଣରେ ସଫଳ ହୋଇଛି ବିଶ୍ୱର ସର୍ବବୃହତ୍ ବିମାନ। ବିଶ୍ୱ\nବୃହତ୍ ବିମାନର ଇଞ୍ଜିନ୍ ପରୀକ୍ଷଣ\t September 26th, 00:00 AM September 26th, 00:00 AM\nପ୍ରଥମ ପର୍ଯ୍ୟାୟ ଇଞ୍ଜିନ ପରୀକ୍ଷଣରେ ସଫଳ ହୋଇଛି ବିଶ୍ୱର ସର୍ବବୃହତ୍ ବିମାନ। ବିଶ୍ୱର ସବୁଠାରୁ ବିଶାଳକାୟ ଓ୍ବିଙ୍ଗ୍ସ୍ପାନ୍ ବିଶିଷ୍ଟ ଏହି କୋଲୋସାଲ୍ ବିମାନ ପୃଥିବୀର ନିମ୍ନସ୍ତର କକ୍ଷପଥ (ଲୋ-ଆର୍ଥ-ଅର୍ବିଟ୍)କୁ ରକେଟ୍ ପଠାଇବା ଲାଗି ଏହାକୁ ଏକ ଭ୍ରମଣକାରୀ ପ୍ଲାଟ୍ଫର୍ମ ଭାବେ ବ୍ୟବହାର କରାଯିବ। ଡବଲ୍ ବଡି ବିଶିଷ୍ଟ ବିମାନର ଡିଜାଇନ୍ ମଧ୍ୟ ତଦନୁଯାୟୀ କରାଯାଇଛି। ଅର୍ଥାତ୍ ଏହି ବିମାନ ଦେଖିବାକୁ ଦୁଇଟି ବିମାନ ଯୋଡ଼ି ହେବା ଭଳି। ପ୍ରାଥମିକ ପରୀକ୍ଷଣରେ ବିମାନର ୬ଟି ଯାକ ଇଞ୍ଜିନ ଆଶାନୁରୂପ ସଫଳ ହୋଇଛି ବୋଲି ଏହାର ନିର୍ମାଣକାରୀ କମ୍ପାନୀ ଷ୍ଟ୍ରେଟୋଲଞ୍ଚ୍ ପକ୍ଷରୁ ସୂଚନା ଦିଆଯାଇଛି। ଆମେରିକାର କାଲିଫର୍ନିଆ ଅନ୍ତର୍ଗତ ମୋଜାଭେ ଏୟାର୍ ଆଣ୍ଡ ସ୍ପେସ୍ ପୋର୍ଟରେ ଏହି ପରୀକ୍ଷଣ ହୋଇଥିଲା। ବିମାନର ୭୪୭ ଟର୍ବୋଫାନ୍ ଇଞ୍ଜିନଗୁଡ଼ିକରେ ଇନ୍ଧନ ଭର୍ତ୍ତି କରାଯିବା ପରେ ତାହା ସଫଳତାର ସହ କାର୍ଯ୍ୟ କରିଥିଲା। ଏହି ବିମାନଟି ରନ୍ଓ୍ବେ ଧରଣର ଟେକ୍ ଅଫ୍ କରିବ। ଭୂପୃଷ୍ଠରୁ ୧୧,୦୦୦ ମିଟର ଉଚ୍ଚତାକୁ ଯିବା ପରେ ଏଥିରେ ବ୍ୟବସ୍ଥିତ ରକେଟ୍ ଛୋଟ ଛୋଟ ଉପଗ୍ରହକୁ କକ୍ଷ ପଥରେ ନେଇ ଅବସ୍ଥାପିତ କରିବ। ବିମାନର ଡେଣାର ଲମ୍ବ ହେଉଛି ୧୧୮ ମିଟର। ଖାଲିଥିବା ବେଳେ ବିମାନର ଓଜନ ୨,୨୭,୦୦୦ କି.ଗ୍ରା. ଥିବାବେଳେ ଏହା ଆହୁରି ୨,୫୦,୦୦୦ କି.ଗ୍ରା. ଓଜନ ବହନ କରିପାରିବ। ଆଗାମୀ କିଛି ମାସ ମଧ୍ୟରେ ଏହାର ଅନ୍ୟାନ୍ୟ ପରୀକ୍ଷର ହେବ। ବିମାନ କଣ୍ଟ୍ରୋଲ୍ ସିଷ୍ଟମ୍, ବୈଦ୍ୟୁତିକ, ନ୍ୟୁମେଟିକ୍ ଏବଂ ଅଗ୍ନି ନିର୍ବାପକ ବ୍ୟବସ୍ଥାର ପରୀକ୍ଷା ମଧ୍ୟ ଆରମ୍ଭ ହୋଇଯାଇଥିବା କମ୍ପାନୀ ପକ୍ଷରୁ ସୂଚନା ଦିଆଯାଇଛି।
